Jos rakennat omakotitaloa, voit tilata rakentamisaikaista sähköä varten VuokraVirtanen-työmaasähköpaketin, jonka toimitusajankohdan voit sopia liittymissopimuksen teon yhteydessä tai myöhemmin.
Jos taas rakennat kesäasuntoa, saatat päästä helpoimmalla, kun tilaat jo liittymissopimuksen teon yhteydessä MökkiVirtasen, joka on valmiiksi varustettu tarvittavin pistorasioin. MökkiVirtanen on täydellinen palvelupaketti, joka sisältää keskuksen, lisätarvikkeet ja asennustyöt. Mittauskeskus on asentamisen jälkeen heti käytettävissä ja palvelee sen jälkeen kesäasunnon mittauskeskuksena.
Mittauskeskuksen voit hankkia myös sähköurakoitsijalta, jolloin sähköurakoitsija vastaa asennustöistä liittämiskohdasta eteenpäin.